ΚΟΙΝΗ ΘΕΣΗ (ΕΚ) αριθ. 26/98 που καθορίστηκε από το Συμβούλιο στις 23 Μαρτίου 1998 για την έκδοση της οδηγίας 98/. . ./ΕΚ του Ευρωπαϊκού Κοινοβουλίου και του Συμβουλίου, της . . ., περί τροποποιήσεως της οδηγίας 95/2/ΕΚ για τα πρόσθετα τροφίμων πλην των χρωστικών και των γλυκαντικών (98/C 161/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Έχοντας υπόψη την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που επιτρέπεται να χρησιμοπούνται στα τρόφιμα τα οποία προορίζονται για ανθρώπινη διατροφή (4), και ιδίως το άρθρο 3 παράγραφος 2,

Εκτιμώντας:

ότι από τη θέσπιση της οδηγίας 95/2/ΕΚ (5) μέχρι σήμερα έχουν σημειωθεί τεχνικές εξελίξεις στον τομέα των προσθέτων των τροφίμων 7

ότι θα πρέπει να προσαρμοσθεί η οδηγία 95/2/ΕΚ προκειμένου να ληφθούν υπόψη οι εξελίξεις αυτές 7

ότι πριν από την έγκριση διατάξεων δυναμένων να έχουν επίδραση στη δημόσια υγεία, ζητήθηκε η γνώμη της επιστημονικής επιτροπής τροφίμων, που συνεστήθη με την απόφαση 74/234/ΕΟΚ (6) 7

ότι έχουν θεσπιστεί ειδικές διατάξεις για το θειαβενδαζόλιο στην οδηγία 95/38/ΕΚ του Συμβουλίου, της 17ης Ιουλίου 1995, για την τροποποίηση των παραρτημάτων I και II της οδηγίας 90/642/ΕΟΚ που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών και για τον καθορισμό ενός καταλόγου ανώτατων περιεκτικοτήτων (7) 7 ότι, συνεπώς, το λήμμα σχετικά με το θειαβενδαζόλιο θα πρέπει να διαγραφεί,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 95/2/ΕΚ τροποποιείται ως εξής:

1. Στο άρθρο 1, η παράγραφος 1 αντικαθίσταται από το ακόλουθο κείμενο:

«1. Η παρούσα οδηγία συνιστά ειδική οδηγία που αποτελεί μέρος της γενικής οδηγίας, κατά την έννοια του άρθρου 3 της οδηγίας 89/107/ΕΟΚ, και εφαρμόζεται στα πρόσθετα πλην των χρωστικών και των γλυκαντικών. Δεν εφαρμόζεται στα ένζυμα, εξαιρουμένων εκείνων που περιλαμβάνονται στα παραρτήματα».

2. Στο άρθρο 2, η παράγραφος 1 αντικαθίσταται από το ακόλουθο κείμενο:

«1. Μόνον οι ουσίες των παραρτημάτων I, III, IV και V, μπορούν να χρησιμοποιούνται σε τρόφιμα για τους σκοπούς που αναφέρονται στο άρθρο 1 παράγραφοι 3 και 4».

3. Στο άρθρο 2, η παράγραφος 2 αντικαθίσταται από το ακόλουθο κείμενο:

«2. Η χρήση στα τρόφιμα, των πρόσθετων τροφίμων του παραρτήματος I επιτρέπεται για τους σκοπούς που αναφέρονται στο άρθρο 1 παράγραφοι 3 και 4, εκτός αν πρόκειται για τα τρόφιμα του παραρτήματος II, σύμφωνα με την αρχή του "quantum satis".».

4. Στο άρθρο 2 παράγραφος 3 στοιχείο α), η πέμπτη περίπτωση αντικαθίσταται από το ακόλουθο κείμενο:

«- στο παστεριωμένο και αποστειρωμένο (συμπεριλαμβανομένου του αποστειρωμένου σε εξαιρετικά υψηλή θερμοκρασία UHT) γάλα (συμπεριλαμβανομένου του πλήρους, του αποκορυφωμένου και του μερικώς αποκορυφωμένου γάλακτος) και στην πλήρη παστεριωμένη κρέμα».

5. Στο άρθρο 2 παράγραφος 3 στοιχείο α), η ενδέκατη περίπτωση αντικαθίσταται από το ακόλουθο κείμενο:

«- στα ξηρά ζυμαρικά, εξαιρουμένων των ζυμαρικών χωρίς γλουτένη ή/και των ζυμαρικών που προορίζονται για υποπρωτεΐνική δίαιτα, σύμφωνα με την οδηγία 89/398/ΕΟΚ».

6. Οι πίνακες των παραρτημάτων τροποποιούνται σύμφωνα με τις διατάξεις του παραρτήματος της παρούσας οδηγίας.

Άρθρο 2

1. Τα κράτη μέλη τροποποιούν, εάν είναι αναγκαίο, τις νομοθετικές, κανονιστικές και διοικητικές διατάξεις τους προκειμένου:

- να επιτρέψουν, το αργότερο έως . . . (8), την εμπορία προϊόντων που ανταποκρίνονται στις διατάξεις της παρούσας οδηγίας,

- να απαγορεύσουν, από . . . (9), την εμπορία προϊόντων που δεν ανταποκρίνονται στις διατάξεις της παρούσας οδηγίας. Ωστόσο, προϊόντα που έχουν διατεθεί στην αγορά ή επισημανθεί πριν από την ημερομηνία αυτή και δεν ανταποκρίνονται στις διατάξεις της παρούσας οδηγίας, μπορούν να διατίθενται στο εμπόριο μέχρι εξαντλήσεως των αποθεμάτων.

Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 76 της 11.3.1997, σ. 34 και ΕΕ C 77 της 12.3.1998, σ. 7.

(2) ΕΕ C 75 της 10.3.1997, σ. 1.

(3) Γνώμη του Ευρωπαϊκού Κοινοβουλίου της 23ης Οκτωβρίου 1997 (ΕΕ C 339 της 10.11.1997, σ. 1), κοινή θέση του Συμβουλίου της 23ης Μαρτίου 1998 και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ L 40 της 11.2.1989, σ. 27 7 οδηγία όπως τροποποιήθηκε τελευταία από την οδηγία 94/34/ΕΚ του Ευρωπαϊκού Κοινοβουλίου και του Συμβουλίου (ΕΕ L 237 της 10.9.1984, σ. 1).

(5) ΕΕ L 61 της 18.3.1995, σ. 1 7 οδηγία όπως τροποποιήθηκε από την οδηγία 96/85/ΕΚ (ΕΕ L 86 της 28.3.1997, σ. 4).

(6) ΕΕ L 136 της 20.5.1974, σ. 1.

(7) ΕΕ L 197 της 22.8.1995, σ. 14.

(8) Δεκαοκτώ μήνες μετά την έναρξη ισχύος της παρούσας οδηγίας.

(9) Είκοσι τέσσερις μήνες μετά την έναρξη ισχύος της παρούσας οδηγίας.

ΠΑΡΑΡΤΗΜΑ

1. Στο παράρτημα Ι, προστίθενται τα ακόλουθα πρόσθετα:

«>ΘΕΣΗ ΠΗΝΑΚΑ>

»

2. Στο παράρτημα ΙΙ

α) ο κατάλογος των προσθέτων και τα ανώτατα επίπεδα για τις «Μαρμελάδες, ζελέδες και μαρμελάδες εσπεριδοειδών, όπως αναφέρονται στην οδηγία 79/693/ΕΟΚ, και άλλα παρόμοια παρασκευάσματα φρούτων, συμπεριλαμβανομένων των προϊόντων "χαμηλών θερμίδων"» συμπληρώνονται ως εξής:

«>ΘΕΣΗ ΠΗΝΑΚΑ>

»

β) ο πίνακας που αφορά την περιγραφή «Κρέμα γάλακτος, αποστειρωμένη, παστεριωμένη και UHT, κρέμα "χαμηλών θερμίδων" και παστεριωμένη "κρέμα χαμηλών θερμίδων"», αντικαθίσταται από τον ακόλουθο πίνακα:

«>ΘΕΣΗ ΠΗΝΑΚΑ>

»

γ) η περιγραφή «Κατεψυγμένα και υπερκατεψυγμένα, μη επεξεργασμένα οπωροκηπευτικά» τροποποιείται ως εξής:

«Κατεψυγμένα και ταχείας κατάψυξης μη επεξεργασμένα οπωροκηπευτικά 7 προσυσκευασμένα, διατηρημένα σε απλή ψύξη, μη επεξεργασμένα οπωροκηπευτικά, έτοιμα για κατανάλωση και προσυσκευασμένες μη επεξεργασμένες και ξεφλουδισμένες πατάτες» 7

δ) μετά τον πίνακα που αφορά «Μη γαλακτωματοποιημένα έλαια και λίπη ζωικής ή φυτικής προελεύσεως», προστίθεται ο ακόλουθος πίνακας:

«>ΘΕΣΗ ΠΗΝΑΚΑ>

»

ε) ο κατάλογος των προσθέτων και το ανώτατο επίπεδο για το «Τυρί Mozzarella και τυρί από βουτυρόγαλα» συμπληρώνονται ως εξής:

«>ΘΕΣΗ ΠΗΝΑΚΑ>

»

στ) ο κατάλογος των προσθέτων και το ανώτατο επίπεδο για τα «Κονσερβοποιημένα και εμφιαλωμένα οπωροκηπευτικά», συμπληρώνονται ως εξής:

«>ΘΕΣΗ ΠΗΝΑΚΑ>

»

ζ) ο κατάλογος των προσθέτων και το ανώτατο επίπεδο για το «Gehakt», συμπληρώνονται ως εξής:

«>ΘΕΣΗ ΠΗΝΑΚΑ>

»

η) στο τέλος του παραρτήματος προστίθεται ο ακόλουθος πίνακας:

«>ΘΕΣΗ ΠΗΝΑΚΑ>

»

3. Στο παράρτημα ΙΙΙ τμήμα Α

α) τα ανώτατα επίπεδα που αφορούν την περιγραφή «Ελιές και παρασκευάσματα ελιών», «Γαλακτώματα σάλτσες με περιεκτικότητα σε λιπαρά τουλάχιστον 60 %» και «Γαλακτώματα σάλτσες με περιεκτικότητα σε λιπαρά κάτω του 60 %», αντικαθίστανται από το ακόλουθο κείμενο:

«>ΘΕΣΗ ΠΗΝΑΚΑ>

»

β) στο τέλος αυτού του τμήματος, προστίθεται ο ακόλουθος πίνακας:

«>ΘΕΣΗ ΠΗΝΑΚΑ>

»

4. Στο παράρτημα ΙΙΙ μέρος Β:

α) τα ακόλουθα τρόφιμα και ανώτατα επίπεδα:

«>ΘΕΣΗ ΠΗΝΑΚΑ>

»

αντικαθίστανται απο:

«>ΘΕΣΗ ΠΗΝΑΚΑ>

»

β) το ανώτατο επίπεδο για τα «Σάκχαρα κατά την έννοια της οδηγίας 73/437/ΕΟΚ, εκτός από το σιρόπι γλυκόζης, αφυδατωμένο ή μη», αντικαθίσταται από:

«>ΘΕΣΗ ΠΗΝΑΚΑ>

»

γ) τα ακόλουθα τρόφιμα και ανώτατα επίπεδα:

«>ΘΕΣΗ ΠΗΝΑΚΑ>

»

αντικαθίστανται από:

«>ΘΕΣΗ ΠΗΝΑΚΑ>

»

δ) στο τέλος αυτού του τμήματος, προστίθενται τα ακόλουθα τρόφιμα και ανώτατα επίπεδα:

«>ΘΕΣΗ ΠΗΝΑΚΑ>

»

5. Στο παράρτημα ΙΙΙ τμήμα Γ:

α) το ακόλουθο τρόφιμο και ανώτατο επίπεδο προστίθεται στο Ε 234:

«>ΘΕΣΗ ΠΗΝΑΚΑ>

»

β) τα ακόλουθα τρόφιμα και ανώτατα επίπεδα προστίθενται στα Ε 251 και Ε 252:

«>ΘΕΣΗ ΠΗΝΑΚΑ>

» 7

γ) τα ακόλουθα τρόφιμα και ανώτατα επίπεδα προστίθενται στα Ε 280, Ε 281, Ε 282 και Ε 283:

«>ΘΕΣΗ ΠΗΝΑΚΑ>

»

δ) ο ακόλουθος πίνακας διαγράφεται:

«>ΘΕΣΗ ΠΗΝΑΚΑ>

»

6. Στο παράρτημα ΙΙΙ τμήμα Β και Δ, η περιγραφή «Αφυδατωμένες πατάτες σε βώλους» στην στήλη «τρόφιμα» αντικαθίσταται από την περιγραφή «Αφυδατωμένες πατάτες».

7. Στο παράρτημα IV:

α) στον πίνακα που αφορά το πρόσθετο Ε 297 Φουμαρικό οξύ, η περιγραφή «Στιγμιαία σκόνη για τσάι» και το ανώτατο επίπεδο 1 g/l αντικαθίσταται από την περιγραφή «Στιγμιαία προϊόντα προς παρασκευή αρωματικού τσαγιού και φυτικών αφεψημάτων» με ανώτατο επίπεδο: 1 g/kg 7

β) ο πίνακας που αφορά τα πρόσθετα Ε 338 έως Ε 452 αντικαθίσταται από το ακόλουθο κείμενο:

«>ΘΕΣΗ ΠΗΝΑΚΑ>

»

γ) προστίθεται το ακόλουθο πρόσθετο:

«>ΘΕΣΗ ΠΗΝΑΚΑ>

»

δ) Η περιγραφή «Μιναρίνη» που αφορά το Ε 385, τροποποιείται ως εξής:

«>ΘΕΣΗ ΠΗΝΑΚΑ>

» 7

ε) στο πρόσθετο Ε 405, προστίθενται το ακόλουθο τρόφιμο και ανώτατο επίπεδο:

«>ΘΕΣΗ ΠΗΝΑΚΑ>

»

στ) η περιγραφή στο 12ο μέρος τρίτη στήλη, που αφορά το Ε 442, τροποποιείται ως εξής:

«Προϊόντα κακάου και σοκολάτας όπως αναφέρονται στην οδηγία 73/241/ΕΟΚ, συμπεριλαμβανομένων των εσωτερικών μερών»

«Είδη ζαχαροπλαστικής με βάση τα προϊόντα αυτά» 7

ζ) στο πρόσθετο Ε 445, προστίθενται τα ακόλουθα τρόφιμα και ανώτατα επίπεδα:

«>ΘΕΣΗ ΠΗΝΑΚΑ>

»

η) στα πρόσθετα Ε 473 και Ε 474, προστίθενται τα ακόλουθα τρόφιμα και ανώτατα επίπεδα:

«>ΘΕΣΗ ΠΗΝΑΚΑ>

»

θ) στο πρόσθετο Ε 476, η περιγραφή «Πάστες για άλειμμα και σάλτσες για σαλάτες, χαμηλής ή πολύ χαμηλής περιεκτικότητας σε λίπη», τροποποιείται ως εξής:

«>ΘΕΣΗ ΠΗΝΑΚΑ>

»

ι) στα πρόσθετα Ε 551 έως Ε 559 προστίθενται τα ακόλουθα τρόφιμα και ανώτατα επίπεδα:

«>ΘΕΣΗ ΠΗΝΑΚΑ>

» 7

κ) στα πρόσθετα Ε 551 έως Ε 559, η περιγραφή «Σκληρό τυρί σε φέτες και ανακατεργασμένο τυρί σε φέτες», τροποποιείται ως εξής:

«>ΘΕΣΗ ΠΗΝΑΚΑ>

»

λ) στο πρόσθετο Ε 900, προστίθενται το ακόλουθο τρόφιμο και ανώτατο επίπεδο:

«>ΘΕΣΗ ΠΗΝΑΚΑ>

»

μ) στα πρόσθετα Ε 901, Ε 902, Ε 903 και Ε 904, προστίθενται τα ακόλουθα τρόφιμα και ανώτατα επίπεδα:

«>ΘΕΣΗ ΠΗΝΑΚΑ>

»

ν) στα πρόσθετα Ε 912 και Ε 914, προστίθενται τα ακόλουθα τρόφιμα και ανώτατα επίπεδα:

«>ΘΕΣΗ ΠΗΝΑΚΑ>

»

ξ) στο πρόσθετο Ε 957, προστίθενται τα ακόλουθα τρόφιμα και ανώτατα επίπεδα:

«>ΘΕΣΗ ΠΗΝΑΚΑ>

»

ο) στο πρόσθετο Ε 959, οι περιγραφές «Μαργαρίνη» και «Μιναρίνη» τροποποιούνται ως εξής:

«>ΘΕΣΗ ΠΗΝΑΚΑ>

»

π) στο πρόσθετο Ε 999, προστίθενται το ακόλουθο τρόφιμο και ανώτατο επίπεδο:

«>ΘΕΣΗ ΠΗΝΑΚΑ>

»

ρ) προστίθεται ο ακόλουθος πίνακας:

«>ΘΕΣΗ ΠΗΝΑΚΑ>

»

σ) προστίθεται ο ακόλουθος πίνακας:

«>ΘΕΣΗ ΠΗΝΑΚΑ>

»

8. Στο παράρτημα V, προστίθενται οι ακόλουθοι πίνακες:

«>ΘΕΣΗ ΠΗΝΑΚΑ>

»

9. Στο παράρτημα VI

α) το πρώτο εδάφιο της εισαγωγικής σημείωσης, αντικαθίσταται από το ακόλουθο κείμενο:

«Τα παρασκευάσματα και οι τροφές απογαλακτισμού για βρέφη και νήπια επιτρέπεται να περιέχουν Ε 414 (κόμμι ακακίας, αραβικό κόμμι) και Ε 551 (διοξείδιο του πυριτίου) προερχόμενα από την προσθήκη παρασκευασμάτων θρεπτικών υλών με περιεκτικότητα όχι μεγαλύτερη από 150 g/kg σε Ε 414 και 10 g/kg σε Ε 551, καθώς και Ε 421 (μαννιτόλη), όταν αυτή χρησιμοποιείται ως φορέας της βιταμίνης Β 12 (τουλάχιστον 1 μέρος βιταμίνης Β 12 ανά 1 000 μέρη μαννιτόλης). Η περιεκτικότητα σε Ε 414 του έτοιμου προς κατανάλωση προϊόντος δεν θα πρέπει να υπερβαίνει τα 10 mg/kg.

Τα παρασκευάσματα και οι τροφές απογαλακτισμού για βρέφη και νήπια επιτρέπεται να περιέχουν Ε 301 (L-ασκορβικό-νάτριο), χρησιμοποιούμενο σε επίπεδο QS σε επικαλύψεις παρασκευασμάτων τροφών που περιέχουν πολυακόρεστα λιπαρά οξέα. Η περιεκτικότητα του έτοιμου προς κατανάλωση προϊόντος σε Ε 301 δεν θα πρέπει να υπερβαίνει τα 75 mg/l» 7

β) στο μέρος 1, η σημείωση 2 αντικαθίσταται από το ακόλουθο κείμενο:

«2. Όταν σε ένα τρόφιμο προστίθενται περισσότερες από τις ουσίες Ε 322, Ε 471, Ε 472γ και Ε 473, τα ανώτατα επίπεδα καθεμιάς από τις εν λόγω ουσίες που καθορίζονται για το συγκεκριμένο τρόφιμο μειώνονται κατά τη σχετική ποσότητα στην οποία οι άλλες συσίες μαζί απαντούν στο ίδιο τρόφιμο.»

γ) στο μέρος 1, προστίθεται ο ακόλουθος πίνακας:

«>ΘΕΣΗ ΠΗΝΑΚΑ>

»

δ) στο μέρος 2, η σημείωση 2 αντικαθίσταται από το ακόλουθο κείμενο:

«2. Όταν σε ένα τρόφιμο προστίθενται περισσότερες από μία από τις ουσίες Ε 322, Ε 471, Ε 472γ και Ε 473, τα ανώτατα επίπεδα καθεμιάς από τις εν λόγω ουσίες που καθορίζονται για το συγκεκριμένο τρόφιμο μειώνονται κατά τη σχετική ποσότητα στην οποία οι άλλες ουσίες μαζί απαντούν στο ίδιο τρόφιμο» 7

ε) στο μέρος 2, προστίθεται ο ακόλουθος πίνακας:

«>ΘΕΣΗ ΠΗΝΑΚΑ>

»

στ) στο μέρος 3, προστίθεται ο ακόλουθος πίνακας:

«>ΘΕΣΗ ΠΗΝΑΚΑ>

» 7

ζ) στο μέρος 4, προστίθεται ο ακόλουθος πίνακας:

«>ΘΕΣΗ ΠΗΝΑΚΑ>

»

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 4 Σεπτεμβρίου 1996, η Επιτροπή υπέβαλε στο Συμβούλιο πρόταση οδηγίας του Ευρωπαϊκού Κοινοβουλίου και του Συμβουλίου με νομική βάση το άρθρο 100 Α της συνθήκης ΕΚ, περί τροποποιήσεως της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου για τα πρόσθετα τροφίμων πλην των χρωστικών και γλυκαντικών (1).

2. Κατόπιν της γνώμης του Ευρωπαϊκού Κοινοβουλίου, η οποία δόθηκε σε πρώτη ανάγνωση στις 23 Οκτωβρίου 1997 (2), η Επιτροπή υπέβαλε στο Συμβούλιο τροποποιημένη πρόταση στις 16 Ιανουαρίου 1998 (3).

3. Η Οικονομική και Κοινωνική Επιτροπή έδωσε τη γνώμη της στις 18 Δεκεμβρίου 1996 (4).

4. Το Συμβούλιο καθόρισε στις 23 Μαρτίου 1998 την κοινή θέση του σύμφωνα με το άρθρο 189 Β της συνθήκης.

II. ΣΤΟΧΟΣ

5. Το σχέδιο οδηγίας αποσκοπεί στην προσαρμογή της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων πλην των χρωστικών και των γλυκαντικών (5) στις πρόσφατες επιστημονικές και τεχνικές εξελίξεις, λαμβάνοντας υπόψη τις ανάγκες τόσο της βιομηχανίας όσο και των καταναλωτών.

Με την προοπτική αυτή, το σχέδιο της τροποποιημένης οδηγίας 95/2/ΕΚ αποσκοπεί στο να επιτραπούν:

- η χρήση ορισμένων προσθέτων που είναι ήδη δεκτά, σε ορισμένες νέες κατηγορίες τροφίμων οι οποίες δεν έχουν ακόμη περιληφθεί στην οδηγία,

- ορισμένα τρόφιμα που παρασκευάζονται με ορισμένα πρόσθετα στα «νέα» κράτη μέλη και τα οποία δεν καλύπτονται από την ισχύουσα οδηγία,

- ορισμένα νέα πρόσθετα τροφίμων των οποίων η χρήση απαγορεύεται επί του παρόντος και τα οποία, κατόπιν εκτιμήσεως από την επιστημονική επιτροπή τροφίμων, θεωρήθηκαν ως κατάλληλα για ανθρώπινη κατανάλωση.

Το σχέδιο οδηγίας αποτελεί ως εκ τούτου αναγκαίο στοιχείο για την εξασφάλιση της ομαλής λειτουργίας της εσωτερικής αγοράς στον τομέα των τροφίμων.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Α. Γενικές παρατηρήσεις

6. Έχοντας υπόψη την τροποποιημένη πρόταση της Επιτροπής, το Συμβούλιο ακολούθησε, όσον αφορά τις τροπολογίες του Κοινοβουλίου, τη θέση της Επιτροπής:

- αφενός, εγκρίνοντας ως είχαν ή επί της αρχής τις τροπολογίες αριθ. 13, 20, 21, 23-25, 28, 33 και 34,

- αφετέρου, απορρίπτοντας τις τροπολογίες αριθ. 1-5, 15, 16, 18, 26, 29 και 42.

Αντίθετα, το Συμβούλιο διαχώρισε τη θέση από εκείνην της Επιτροπής:

- εγκρίνοντας τις τροπολογίες αριθ. 8, 9, 17 και 19 (εν μέρει) τις οποίες είχε απορρίψει η Επιτροπή,

- εγκρίνοντας δύο από τα τρία μέρη της τροπολογίας αριθ. 10, ενώ η Επιτροπή είχε δεχθεί ένα μόνο σημείο της τροπολογίας αυτής,

- αποδεχόμενο εν μέρει την τροπολογία αριθ. 14 την οποία η Επιτροπή είχε εγκρίνει εξ ολοκλήρου.

Εξάλλου, το Συμβούλιο επέφερε πολλές άλλες τροποποιήσεις στην πρόταση της Επιτροπής οι οποίες αφορούν τόσο την ουσία όσο και τη μορφή του κειμένου. Όλες οι εν λόγω τροποποιήσεις έγιναν δεκτές από την Επιτροπή.

Σχετικά με τις τροποποιήσεις τις οποίες επέφερε το Συμβούλιο στην τροποποιημένη πρόταση της Επιτροπής πρέπει να γίνουν οι ακόλουθες επιμέρους παρατηρήσεις:

Β. Επιμέρους παρατηρήσεις

7. Όσον αφορά τις τροπολογίες τις οποίες δέχθηκε (εν μέρει ή εν όλω) το Συμβούλιο και τις οποίες απέρριψε (εν μέρει ή εν όλω) η Επιτροπή

- Τροπολογία αριθ. 8 [σημείο 2 στοιχείο ε) του παραρτήματος της κοινής θέσης]: το Συμβούλιο ενέκρινε την τροπολογία αυτή εκτιμώντας ότι δεν υπάρχει ανάγκη τεχνολογικής φύσεως ώστε να επιτραπεί η χρήση υδροχλωρικού οξέος για την παρασκευή του τυριού Mozzarella.

- Τροπολογία αριθ. 9 [σημείο 4 στοιχείο 4 β)]: έχοντας υπόψη την πρακτική της βιομηχανίας ζάχαρης να μην χρησιμοποιεί περισσότερο από 10 mg SO2 ανά κιλό ζάχαρης, το Συμβούλιο δεν συμφώνησε με το Κοινοβούλιο και μείωσε τη μέγιστη ποσότητα του πρόσθετου αυτού, όσον αφορά τη ζάχαρη, σε 10 mg.

- Τροπολογία αριθ. 10 [σημείο 4 δ)]: μόνον το τρίτο μέρος της τροπολογίας αυτής (προσθήκη των οινοπνευματωδών ποτών που περιέχουν ολόκληρα αχλάδια) έγινε δεκτή από την Επιτροπή. Το Συμβούλιο ενέκρινε το σημείο αυτό, καθώς και ένα ακόμη σημείο και συγκεκριμένα την εξαίρεση των αφυδατωμένων μήλων και αχλαδιών περιεκτικότητας σε νερό άνω του 12 % 7 ωστόσο το Συμβούλιο δεν έκρινε σκόπιμο να εξαιρέσει και τους μαριναρισμένους φλοιόκαρπους ξηρούς καρπούς.

- Τροπολογία αριθ. 17 [σημείο 7 ξ)]: το Συμβούλιο συντάχθηκε με τη θέση του Ευρωπαϊκού Κοινοβουλίου επιτρέποντας δύο νέες χρήσεις της θαυματίνης ως ενισχυτικού γεύσης (μη αλκοολούχα αρωματισμένα ποτά και επιδόρπια), μειώνοντας ωστόσο τη μέγιστη επιτρεπτή περιεκτικότητα σε 5 mg (τροπολογία αριθ. 17: 10 mg).

- Τροπολογία αριθ. 19 [σημείο 7 ρ)]: το Συμβούλιο συμφώνησε με το Ευρωπαϊκό Κοινοβούλιο και διέγραψε το ρύζι γλασέ από τον κατάλογο των τροφίμων στην επεξεργασία των οποίων μπορεί να χρησιμοποιηθεί ο μικροκρυσταλλικός κηρός 7 συμφώνησε ωστόσο με την Επιτροπή όσον αφορά την τριακετίνη την οποία και δεν διέγραψε όπως είχε προτείνει το Κοινοβούλιο.

8. Όσον αφορά την τροπολογία που ενέκρινε η Επιτροπή και δέχθηκε εν μέρει το Συμβούλιο

- Τροπολογία αριθ. 14 [σημείο 7 στ)]: το Συμβούλιο έκρινε ότι δικαιολογείται η επέκταση της χρήσης των φωσφατιδίων του αμμωνίου στη γέμιση προϊόντων με βάση τη σοκολάτα και το κακάο, αλλά όχι σε όλα τα είδη ζαχαροπλαστικής.

9. Λοιπές τροποποιήσεις της πρότασης της Επιτροπής

Το Συμβούλιο επέφερε και ορισμένες άλλες αλλαγές στην πρόταση της Επιτροπής, ιδίως προκειμένου να λάβει υπόψη τις νέες τεχνολογικές εξελίξεις και τις ανάγκες της βιομηχανίας τροφίμων. Μεταξύ των τροποποιήσεων αυτών περιλαμβάνονται:

- η συγκατάταξη των βελτιωτικών αλεύρου στο πεδίο εφαρμογής της οδηγίας και η εξαίρεση των ενζύμων (άρθρο 1, σημειώσεις 1, 2 και 3), ενώ η Επιτροπή ανέλαβε τη δέσμευση να εξετάσει τα συναφή προβλήματα και να υποβάλει τις ενδεδειγμένες προτάσεις,

- η απαλοιφή του τίτλου που αφορά το θειαβενδαζόλιο, το οποίο καλύπτεται στο εξής από την οδηγία 95/38/ΕΚ του Συμβουλίου (6) περί καταλοίπων φυτοφαρμάκων [αιτιολογική σκέψη 4 σημείο 5 στοιχείο δ)],

- η άδεια επεξεργασίας του τυριού mascarpone με νισίνη [σημείο 5 στοιχείο α)] και των ροδακίνων και ανανάδων με κηρούς [σημείο 7 στοιχείο μ)].

10. Παρατηρήσεις σχετικά με ορισμένες άλλες τροπολογίες του Ευρωπαϊκού Κοινοβουλίου

Μεταξύ των τροπολογιών που εγκρίθηκαν από την Επιτροπή και το Συμβούλιο, για την τροπολογία αριθ. 28 σχετικά με τα επιτρεπόμενα πρόσθετα των τροφών για βρέφη και παιδιά μικρής ηλικίας για συγκεκριμένους ιατρικούς λόγους (παράρτημα VI μέρος 4), πρέπει να γίνει η ακόλουθη παρατήρηση: το Συμβούλιο δέχθηκε την τροπολογία αυτή, επιλέγοντας ωστόσο, όπως και η Επιτροπή, για τις τρείς πρώτες ουσίες, την μέγιστη περιεκτικότητα που συνιστά η επιστημονική επιτροπή τροφίμων 7 ακολούθησε επίσης τη γνώμη της εν λόγω επιτροπής προβλέποντας ειδικές διατάξεις, συγκεκριμένα για τη χρήση των σχετικών προσθέτων [σημείο 9 στοιχείο ζ)].

IV. ΣΥΜΠΕΡΑΣΜΑΤΑ

Το Συμβούλιο εκτιμά ότι, αφενός η κοινή θέση ανταποκρίνεται ευρέως στις επιθυμίες που εξέφρασε το Ευρωπαϊκό Κοινοβούλιο και, αφετέρου, λαμβάνει αρκούντως υπόψη τις πρόσφατες τεχνολογικές ανάγκες και εξελίξεις. Το Συμβούλιο εκτιμά ότι η κοινή θέση του αποτελεί τη σωστή ισορροπία μεταξύ τεχνολογικών αναγκών της βιομηχανίας και των προσδοκιών των καταναλωτών.

(1) ΕΕ C 76 της 11.3.1997, σ. 34.

(2) ΕΕ C 339 της 10.11.1997, σ. 136.

(3) ΕΕ C 77 της 12.3.1998, σ. 7.

(4) ΕΕ C 75 της 10.3.1997, σ. 1.

(5) ΕΕ C 61 της 20.2.1995, σ. 1.

(6) ΕΕ L 197 της 22.8.1995, σ. 14.